Avis juridique important

|

51999PC0632

Πρόταση για απόφαση του Συμβουλίου που εξουσιοδοτεί τα κράτη μέλη να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για ειδικούς σκοπούς, τους ισχύοντες μειωμένους συντελεστές του ειδικού φόρου κατανάλωσης ή απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/ΕΟ  /* COM/99/0632 τελικό */

Πρόταση για ΑΠΟΦΑΣΗ ΤΟΥ ΣΥΜΒΟΥΛΙΟΥ που εξουσιοδοτεί τα κράτη μέλη να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για ειδικούς σκοπούς, τους ισχύοντες μειωμένους συντελεστές του ειδικού φόρου κατανάλωσης ή απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/EΟΚ ΑΙΤΙΟΛΟΓΙΚΗ ΕΚΘΕΣΗΗ φορολογία των πετρελαιοειδών στην Κοινότητα διέπεται από την οδηγία του Συμβουλίου 92/81/EΟΚ, [1] η οποία προσδιορίζει ποια προϊόντα πρέπει να θεωρούνται πετρελαιοειδή και τις χρήσεις για τις οποίες υπόκεινται σε φόρο. Καθορίζει επίσης αριθμό υποχρεωτικών απαλλαγών από τους συνήθεις κανόνες φορολογίας, καθώς και ορισμένες εναλλακτικές απαλλαγές και μειωμένους συντελεστές. Επιπλέον, το άρθρο 8 παράγραφος 4 της οδηγίας επιτρέπει στο Συμβούλιο, που αποφασίζει ομόφωνα μετά από πρόταση της Επιτροπής, να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις για λόγους ειδικής πολιτικής. Σήμερα, υπάρχουν πάνω από 90 τέτοιες παρεκκλίσεις.[1]   Οδηγία 92/81/ΕΟΚ του Συμβουλίου της 19ης Οκτωβρίου 1992, ΕΕ L 16, 31.10.1992.Η οδηγία 92/81/ΕΟΚ προβλέπει ότι η Επιτροπή μπορεί να επανεξετάζει περιοδικά τις απαλλαγές και μειώσεις. Εάν η Επιτροπή κρίνει ότι δεν είναι δυνατό να διατηρηθούν πλέον οι απαλλαγές ή οι μειώσεις για λόγους αθέμιτου ανταγωνισμού ή στρέβλωσης της λειτουργίας της εσωτερικής αγοράς ή για λόγους που συνδέονται με την κοινοτική πολιτική για την προστασία του περιβάλλοντος, υποβάλλει τις κατάλληλες προτάσεις στο Συμβούλιο. Όλες οι παρεκκλίσεις που χορηγούνται βάσει του άρθρου 8 παράγραφος 4, πρέπει να επανεξεταστούν μέχρι τις 31 Δεκεμβρίου 1999 όταν λήγουν οι άδειες που χορηγούνται από τις αντίστοιχες αποφάσεις. Το Συμβούλιο επανεξετάζει την κατάσταση με βάση την πρόταση της Επιτροπής και αποφασίζει την ανάκληση, τροποποίηση ή παράταση των αδειών αυτών.Η τελευταία μεγάλη επανεξέταση των παρεκκλίσεων που χορηγήθηκαν βάσει του άρθρου 8 παράγραφος 4, κατέληξε στην απόφαση 97/425/ΕΚ του Συμβουλίου της 30ής Ιουνίου 1997. Το άρθρο 1 αυτής της απόφασης περιλαμβάνει τις παρεκκλίσεις που εξακολουθούν να εφαρμόζονται αυτόματα εκτός εάν το Συμβούλιο κατόπιν προτάσεως της Επιτροπής, αποφασίσει ομόφωνα για την κατάργηση ή την τροποποίησή τους. Αυτό το άρθρο είναι το αποτέλεσμα μιας συμβιβαστικής πρότασης και έγινε δύσκολα αποδεκτό από την Επιτροπή, η οποία πιστεύει ότι οι παρεκκλίσεις που δεν περιορίζονται χρονικά, είναι αντίθετες με την κοινοτική νομοθεσία. Για τo σκοπό αυτό το τελικό έγγραφο περιλαμβάνει μία δήλωση της Επιτροπής. Αυτή η πρόταση επομένως καταργεί την αυτόματη επέκταση των παρεκκλίσεων και παρέχει τη δυνατότητα στο Συμβούλιο να ελέγχει αποτελεσματικότερα τα μέτρα εξασφαλίζοντας ότι εξετάζονται τακτικά και ότι λαμβάνονται θετικές αποφάσεις για τη συνέχισή τους.Κατά τις συζητήσεις, πριν τη θέσπιση της απόφασης 97/425/EΚ του Συμβουλίου, τέθηκε το ζήτημα του κατά πόσον ορισμένες από τις παρεκκλίσεις συμβιβάζονται με τις διατάξεις για τις κρατικές ενισχύσεις. Κατά συνέπεια, η απόφαση, στην τελική της έγκριση, προέβλεπε ότι οι παρεκκλίσεις βάσει του άρθρου 3 πρέπει να αποτελέσουν αντικείμενο άλλης απόφασης του Συμβουλίου στην οποία θα αποφασίζεται η μελλοντική εφαρμογή τους και η οποία επρόκειτο να θεσπιστεί πριν από τις 31 Δεκεμβρίου 1998. Παρόλα αυτά, εκείνη την εποχή δεν επιλύθηκαν τα ζητήματα όσον αφορά τις κρατικές ενισχύσεις και τις εν λόγω παρεκκλίσεις. Επομένως, εγκρίθηκε η απόφαση 99/255/ΕΟΚ του Συμβουλίου και η απόφαση αυτή παρέτεινε την εφαρμογή των παρεκκλίσεων στο άρθρο 3 για δώδεκα μήνες, μέχρι τις 31 Δεκεμβρίου 1999, όταν το Συμβούλιο θεώρησε ότι θα έχουν επιλυθεί τα ζητήματα που αφορούν τις κρατικές ενισχύσεις.Η Επιτροπή επανεξέτασε επομένως την ισχύ των παρεκκλίσεων που χορηγήθηκαν βάσει του άρθρου 8 παράγραφος 4 της οδηγίας 92/81/ΕΚ, δίνοντας ιδιαίτερη προσοχή στο αν παραβίαζαν τις διατάξεις για τις κρατικές ενισχύσεις που περιλαμβάνονται στο άρθρο 87 της συνθήκης. Κατά συνέπεια, οι τέσσερις ισχύουσες παρεκκλίσεις ορίστηκαν ως αντίθετες στις διατάξεις κρατικών ενισχύσεων. Ορίστηκαν ξεχωριστά στο άρθρο 3 της πρότασης αυτής και επετράπησαν μόνον μέχρι την 31η Δεκεμβρίου 2000, δίνοντας στους δικαιούχους ένα έτος προθεσμία για να προσαρμοσθούν στη νέα κατάσταση.Επιπλέον, πολλά κράτη μέλη προβλέπουν παρεκκλίσεις που επιτρέπουν μειωμένους συντελεστές ειδικών φόρων κατανάλωσης, ή απαλλαγών από τους ειδικούς φόρους κατανάλωσης που επιβάλλονται στα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά. Η Επιτροπή περιέλαβε επίσης μία δήλωση για τα χρησιμοποιημένα πετρελαιοειδή στην απόφαση 97/425/ΕΟΚ του Συμβουλίου δηλώνοντας την πρόθεσή της να διατηρήσει αυτές τις υπό επανεξέταση παρεκκλίσεις με βάση τα αποτελέσματα στα οποία θα καταλήξει η εξέταση της χρήσης των χρησιμοποιημένων πετρελαιοειδών. Οι τρέχουσες παρεκκλίσεις εγκρίθηκαν κυρίως λόγω των ανησυχιών όσον αφορά τη διάθεση των χρησιμοποιημένων πετρελαιοειδών. Δίνοντας φορολογικά κίνητρα για τη χρήση τους ως καύσιμο, οι παρεκκλίσεις αυτές μείωσαν το ενδεχόμενο να αποτελέσουν τα χρησιμοποιημένα πετρελαιοειδή αντικείμενο ντάμπινγκ.Το άρθρο 3 της τρέχουσας οδηγίας για την διάθεση των χρησιμοποιημένων ορυκτελαίων (75/439/ΕΟΚ όπως τροποποιήθηκε από την οδηγία 87/101/ΕΟΚ) προβλέπει ότι "εφόσον δεν υπάρχουν εμπόδια τεχνικής, οικονομικής και οργανωτικής φύσης, τα κράτη μέλη λαμβάνουν τα αναγκαία μέτρα ώστε να δίδεται προτεραιότητα στην κατεργασία των χρησιμοποιημένων ορυκτελαίων με αναγέννηση". Λαμβανομένης υπόψη μιας πρόσφατης απόφασης του Ευρωπαϊκού Δικαστηρίου στην υπόθεση C 102-97 (Επιτροπή κατά της Ομοσπονδιακής Δημοκρατίας της Γερμανίας) η Επιτροπή θεωρεί ότι οι δασμολογικές παρεκκλίσεις για τα χρησιμοποιημένα πετρελαιοειδή είναι αντίθετες με τον σκοπό της οδηγίας 75/439/ΕΟΚ όπως αυτή τροποποιήθηκε. Αναλόγως, οι εν λόγω παρεκκλίσεις ορίστηκαν ξεχωριστά στο άρθρο 2 της πρότασης αυτής και επετράπησαν μόνον μέχρι την 31η Δεκεμβρίου 2000, δίνοντας στους δικαιούχους ένα χρόνο προθεσμία να προσαρμοσθούν στη νέα κατάσταση. Εντούτοις, προκειμένου να εξασφαλισθεί ότι λαμβάνονται υπόψη τα περιβαλλοντικά εμπόδια των κρατών μελών, προβλέφθηκε παράταση πέραν της ημερομηνίας αυτής, εάν καταστεί αναγκαίο. Η έγκριση για παράταση θα απαιτήσει ομόφωνη απόφαση του Συμβουλίου. Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την εξουσιοδότηση κρατών μελών να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/EΟΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [2], και ειδικότερα το άρθρο 8 παράγραφος 4,[2]  ΕΕ L 316, 31.10.92, σ. 12, Οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365, 31.12.94, σ. 46).την πρόταση της Επιτροπής,Εκτιμώντας ότι :(1) Δυνάμει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις από τον ειδικό φόρο κατανάλωσης που επιβάλλεται στα πετρελαιοειδή, για λόγους ειδικής πολιτικής.(2) Καλείται το Συμβούλιο να αποφασίσει πριν από τις 31 Δεκεμβρίου 1999, με βάση την πρόταση της Επιτροπής, κατά πόσον οι παρεκκλίσεις που προβλέπουν τις απαλλαγές και τις μειώσεις που λήγουν στις 31 Δεκεμβρίου 1999, πρέπει να τροποποιηθούν ή να παραταθούν για νέα περίοδο.(3) Εξουσιοδοτούνται τα κράτη μέλη να συνεχίσουν αυτομάτως να εφαρμόζουν ορισμένες απαλλαγές και μειώσεις για δύο έτη από την 1η Ιανουαρίου 2000 και για επόμενες περιόδους δύο ετών, εκτός εάν το Συμβούλιο αποφασίσει πριν τις 31 Δεκεμβρίου 1999, με βάση την πρόταση της Επιτροπής, αν κάποια ή όλες αυτές οι παρεκκλίσεις θα καταργηθούν ή τροποποιηθούν.(4) Οι απαλλαγές και μειώσεις που προβλέπονται στο άρθρο 8 παράγραφος 4 της οδηγίας 92/81/ΕΟΚ του Συμβουλίου πρέπει να εξετάζονται τακτικά για να εξασφαλιστεί η βιωσιμότητά τους, ειδικότερα για λόγους θεμιτού ανταγωνισμού ή στρέβλωσης της λειτουργίας της ενιαίας αγοράς ή για λόγους κοινοτικής πολιτικής στον τομέα της προστασίας του περιβάλλοντος.(5) Σύμφωνα με το άρθρο 1 της απόφασης 97/425/ΕΚ του Συμβουλίου της 30ης Ιουνίου 1997, μερικές εξαιρέσεις και μειώσεις συνεχίζουν να ισχύουν αυτομάτως εκτός εάν το Συμβούλιο αποφασίσει ομόφωνα μετά από πρόταση της Επιτροπής κατά πόσον μερικά ή όλα εξ αυτών θα πρέπει να καταργηθούν ή να τροποποιηθούν· ότι η Επιτροπή πιστεύει ότι παρεκκλίσεις που δεν είναι χρονικά περιορισμένες είναι αντίθετες με το κοινοτικό δίκαιο· ότι κατά συνέπεια οι παρεκκλίσεις θα πρέπει να εξετάζονται τακτικά και να λαμβάνονται καταφατικές αποφάσεις σχετικά με το αν θα πρέπει να συνεχισθούν.(6) Οι εξαιρέσεις και οι μειώσεις που επιτρέπονται δυνάμει του άρθρου 1 της απόφασης αυτής θα πρέπει να συνεχίσουν να ισχύουν μέχρι την 31η Δεκεμβρίου 2002· ότι θα πρέπει να προβλεφθεί παράταση πέραν αυτής της ημερομηνίας· ότι οποιαδήποτε παράταση θα πρέπει να γίνει με ομόφωνη απόφαση του Συμβουλίου.(7) Οι εξαιρέσεις και οι μειώσεις που αφορούν τα χρησιμοποιημένα πετρελαιοειδή και που επιτρέπονται δυνάμει του άρθρου 2 της απόφασης αυτής είναι αντίθετες με το σκοπό της οδηγίας 75/439/ΕΟΚ όπως αυτή τροποποιήθηκε· ότι οι εν λόγω εξαιρέσεις και μειώσεις θα πρέπει κατά συνέπεια να καταργηθούν· ότι οι παρεκκλίσεις θα πρέπει να συνεχίσουν να ισχύουν μέχρι την 31η Δεκεμβρίου 2000 προκειμένου να επιτραπεί στους δικαιούχους να προσαρμοσθούν στη νέα κατάσταση· ότι θα πρέπει να προβλεφθεί παράταση πέραν αυτής της ημερομηνίας ώστε να εξασφαλισθεί ότι λαμβάνονται υπόψη οποιοδήποτε περιβαλλοντικά εμπόδια των κρατών μελών· ότι οποιαδήποτε παράταση θα πρέπει να γίνει με ομόφωνη απόφαση του Συμβουλίου.(8) Οι εξαιρέσεις και οι μειώσεις που επιτρέπονται δυνάμει του άρθρου 3 της απόφασης αυτής θα πρέπει να καταργηθούν λόγω της πιθανής τους ασυμβατότητας με τις διατάξεις κρατικών ενισχύσεων της συνθήκης για την ίδρυση της Ευρωπαϊκής Κοινότητας· ότι η κατάργηση θα πρέπει να είναι σταδιακή προκειμένου να επιτρέψει στους δικαιούχους να προσαρμοσθούν στη νέα κατάσταση· ότι δεν θα πρέπει να προβλεφθεί περαιτέρω παράταση.(9) Οι εξαιρέσεις και οι μειώσεις της απόφασης αυτής επιτρέπονται με την επιφύλαξη των διατάξεων περί κρατικών ενισχύσεων της Συνθήκης για την ίδρυση της Ευρωπαϊκής Κοινότητας· ότι προκειμένου να επιτραπεί στην Επιτροπή να εξασφαλίσει τη συμβατότητα των ισχυουσών παρεκκλίσεων με την κοινή αγορά και σύμφωνα με το άρθρο 88 παράγραφος 1 της Συνθήκης, η Επιτροπή μπορεί να προτείνει κατάλληλα μέτρα σε περίπτωση που μία ισχύουσα παρέκκλιση βρεθεί ότι υπάγεται στο άρθρο 87 παράγραφος 1 της Συνθήκης και ότι δεν είναι, ή δεν είναι πλέον, συμβατή με την κοινή αγορά· ότι σύμφωνα με το άρθρο 88 παράγραφος 3 της Συνθήκης οποιαδήποτε σχέδια για χορήγηση νέας ενίσχυσης πρέπει να κοινοποιούνται στην Επιτροπή και δεν θα πρέπει να τίθενται σε ισχύ πριν η Επιτροπή τα επιτρέψει· ότι αντιστοίχως, οποιαδήποτε νέα αίτηση για παρέκκλιση δυνάμει του άρθρου 8 παράγραφος 4 της οδηγίας 92/81/ΕΟΚ του Συμβουλίου που μπορεί να πληροί τα κριτήρια του άρθρου 87 παράγραφος 1 της συνθήκης θα πρέπει να κοινοποιείται στην Επιτροπή δυνάμει του άρθρου 88 παράγραφος 3.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σύμφωνα με το άρθρο 8 παράγραφος 4 της οδηγίας 92/81/ΕΟΚ του Συμβουλίου και με την επιφύλαξη των υποχρεώσεων που επιβάλλονται από την οδηγία 92/82/ΕΟΚ του Συμβουλίου για την εναρμόνιση των συντελεστών του ειδικού φόρου κατανάλωσης στα πετρελαιοειδή [3], εξουσιοδοτούνται τα ακόλουθα κράτη μέλη να εξακολουθήσουν να εφαρμόζουν τις μειώσεις των συντελεστών του ειδικού φόρου κατανάλωσης ή απαλλαγές από τον ειδικό φόρο κατανάλωσης που προσδιορίζονται κατωτέρω μέχρι τις 31 Δεκεμβρίου 2002, εκτός εάν το Συμβούλιο αποφασίσει ομόφωνα πριν την ημερομηνία αυτή, έπειτα από πρόταση της Επιτροπής, σχετικά με την τροποποίηση ή την παράταση για περαιτέρω συγκεκριμένη περίοδο αυτών των παρεκκλίσεων :[3]  ΕΕ L 316, 31.10.92, σ. 19, Οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365, 31.12.94, σ. 46).1. Βέλγιο :- για οχήματα δημόσιων τοπικών μεταφορών επιβατών,- για το υγραέριο (LPG), το φυσικό αέριο και το μεθάνιο,- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμία περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο.2. Δανία :- για την αεροπλοΐα εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις κοινοτικές διατάξεις και ότι το ποσό του καταβαλλόμενου και του μη επιστρεφόμενου φόρου τηρεί πάντοτε τους ελάχιστους συντελεστές του φόρου ή του τέλους ελέγχου επί των πετρελαιοειδών, όπως προβλέπεται στην κοινοτική νομοθεσία,- για οχήματα δημόσιων τοπικών μεταφορών επιβατών,- για μείωση του συντελεστή ειδικού φόρου κατανάλωσης επί του πετρελαίου εσωτερικής καύσης (ντίζελ), προκειμένου να ενθαρρυνθεί η χρησιμοποίηση καυσίμων περισσότερο φιλικών προς το περιβάλλον, υπό τον προϋπόθεση ότι τα κίνητρα αυτά συνδέονται με καθιερωμένα τεχνικά χαρακτηριστικά, συμπεριλαμβανομένου του ειδικού βάρους, της περιεκτικότητας σε θείου, του σημείου απόσταξης, του αριθμού και δείκτη κετανίου και ότι για τους συντελεστές αυτούς τηρούνται πάντοτε οι ελάχιστοι φορολογικοί συντελεστές επί των πετρελαιοειδών, όπως προβλέπεται στην κοινοτική νομοθεσία,- για την εφαρμογή διαφοροποιημένων συντελεστών του ειδικού φόρου κατανάλωσης επί της βενζίνης που διανέμεται από πρατήρια καυσίμων εφοδιασμένα με συστήματα επιστροφής των αναθυμιάσεων και της βενζίνης που διανέμεται από άλλα πρατήρια καυσίμων, υπό την προϋπόθεση ότι αυτοί οι συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης στα πετρελαιοειδή, όπως προβλέπεται στην κοινοτική νομοθεσία,- για την εφαρμογή διαφοροποιημένων συντελεστών του ειδικού φόρου κατανάλωσης επί του πετρελαίου ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές είναι σύμφωνοι με τις υποχρεώσεις που απορρέουν από την οδηγία 92/82/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (2), και ειδικότερα τους ελάχιστους συντελεστές ειδικού φόρου κατανάλωσης που προβλέπονται στα άρθρα 3 και 4,- για την εφαρμογή διαφοροποιημένων συντελεστών όσον αφορά τους ειδικούς φόρους κατανάλωσης που επιβάλλονται στο πετρέλαιο ντίζελ, υπό την προϋπόθεση ότι οι συντελεστές αυτοί είναι σύμφωνοι με τις υποχρεώσεις που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή, και ιδίως των κατώτατων συντελεστών ειδικών φόρων κατανάλωσης που προβλέπονται στο άρθρο 5 της εν λόγω οδηγίας.3. Γερμανία :- για τη χρησιμοποίηση απόβλητων αερίων υδρογονανθράκων ως καυσίμων θέρμανσης,- επί των δειγμάτων πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς,- για την εφαρμογή διαφοροποιημένων συντελεστών ειδικού φόρου κατανάλωσης για το θερμαντικό πετρέλαιο που χρησιμοποιείται για βιομηχανικούς σκοπούς υπό την προϋπόθεση ότι οι διαφοροποιημένοι συντελεστές συμφωνούν με τις υποχρεώσεις που απορρέουν από την οδηγία 92/82/ΕΟΚ του Συμβουλίου για την προσέγγιση των συντελεστών των ειδικών φόρων κατανάλωσης στα πετρελαιοειδή και ειδικότερα τους ελάχιστους συντελεστές ειδικού φόρου κατανάλωσης που προβλέπονται στα άρθρα 3 και 4.4. Ελλάδα :- για οχήματα δημόσιων τοπικών μεταφορών,- για το υγραέριο (LPG) και το μεθάνιο που χρησιμοποιούνται για βιομηχανικούς σκοπούς,- για χρήση από μέρους των εθνικών ενόπλων δυνάμεων,- για τη χορήγηση ελάφρυνσης από τον ειδικό φόρο κατανάλωσης επί των πετρελαιοειδών για τα καύσιμα που προορίζονται να χρησιμοποιηθούν για επίσημα οχήματα του Υπουργείου Προεδρίας και της εθνικής αστυνομίας,- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία.5. Ισπανία :- για το υγραέριο (LPG) που χρησιμοποιείται ως καύσιμο κινητήρων σε οχήματα δημόσιων τοπικών μεταφορών,- για το υγραέριο (LPG) που χρησιμοποιείται ως καύσιμο κινητήρων σε ταξί,- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία.6. Γαλλία :- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για καύσιμα που χρησιμοποιούνται από τα ταξί, εντός των ορίων ετήσιας ποσόστωσης,- στο πλαίσιο ορισμένων πολιτικών για την υποβοήθηση περιφερειών στις οποίες παρουσιάζεται μείωση του πληθυσμού,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή του μαζούτ, όπως προβλέπεται στην κοινοτική νομοθεσία,- για την απαλλαγή από το φόρο αερίων που χρησιμοποιούνται ως καύσιμα κινητήρων για τις δημόσιες μεταφορές, εντός των ορίων της ετήσιας ποσόστωσης,- για την εφαρμογή διαφοροποιημένου συντελεστή ειδικού φόρου κατανάλωσης επί ενός νέου καυσίμου που αποτελείται από πρόσμιξη νερού και αντιψυκτικού στο πετρέλαιο, σταθεροποιημένου με τασιενεργούς παράγοντες, υπό τον όρο ότι αυτός ο διαφοροποιημένος συντελεστής συμφωνεί με τις υποχρεώσεις που απορρέουν από την οδηγία 92/82/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, και ειδικότερα τους ελάχιστους συντελεστές ειδικού φόρου κατανάλωσης που προβλέπονται στο άρθρο 5,- για κατανάλωση στη νήσο Κορσική, υπό την προϋπόθεση ότι οι μειωμένοι συντελεστές τηρούν πάντοτε τους ελάχιστους φορολογικούς συντελεστές επί των πετρελαιοειδών, όπως προβλέπεται στην κοινοτική νομοθεσία,- για την εφαρμογή διαφοροποιημένων συντελεστών ντίζελ για εμπορικά οχήματα, υπό την προϋπόθεση ότι ο φορολογικός συντελεστής τηρεί τον ελάχιστο συντελεστή που προβλέπει η κοινοτική νομοθεσία,7. Ιρλανδία :- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής,- για τα οχήματα δημόσιων τοπικών μεταφορών επιβατών,- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,- για οχήματα με κινητήρα που χρησιμοποιούν άτομα με ειδικές ανάγκες,- για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε διαφορετικές περιβαλλοντικές κατηγορίες, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία.8. Ιταλία :- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για οχήματα δημόσιων τοπικών μεταφορών επιβατών,- για καύσιμα που χρησιμοποιούνται από τα ταξί,- για απόβλητα αέρια υδρογονανθράκων που χρησιμοποιούνται ως καύσιμα,- για το μεθάνιο που χρησιμοποιείται ως καύσιμο σε οχήματα με κινητήρα,- για κατανάλωση στις περιοχές Val d'Aosta και Gorizia,- για τις εθνικές ένοπλες δυνάμεις,- για τα ασθενοφόρα,- για μείωση των συντελεστών του ειδικού φόρου κατανάλωσης για τη βενζίνη που καταναλώνεται στην περιοχή Friuli-Venezia Giulia, υπό την προϋπόθεση ότι ο φορολογικός συντελεστής τηρεί τον ελάχιστο συντελεστή που προβλέπεται στην κοινοτική νομοθεσία,- για μείωση του φορολογικού συντελεστή επί των πετρελαιοειδών που καταναλώνονται στις περιοχές Udine και Τεργέστης, υπό την προϋπόθεση ότι οι φορολογικοί συντελεστές τηρούν τους ελάχιστους συντελεστές που προβλέπονται στην κοινοτική νομοθεσία,- για μειωμένους συντελεστές του ειδικού φόρου κατανάλωσης στο υγραέριο (LPG) και στο πετρέλαιο θέρμανσης που διανέμονται μέσω δικτύων ως καύσιμο θέρμανσης σε ιδιαίτερα μειονεκτικές γεωγραφικές περιοχές, υπό τον όρο ότι οι διαφοροποιημένοι συντελεστές συμφωνούν με τις υποχρεώσεις που απορρέουν από την οδηγία 92/82/ΕΟΚ του Συμβουλίου για την προσέγγιση των συντελεστών ειδικού φόρου κατανάλωσης στα πετρελαιοειδή, και ειδικότερα τους ελάχιστους συντελεστές του δασμού που προβλέπονται στα άρθρα 5 και 7.9. Λουξεμβούργο :- στα οχήματα δημοσίων τοπικών μεταφορών επιβατών,- για το υγραέριο (LPG), το φυσικό αέριο και το μεθάνιο,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμιά περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο.10. Κάτω Χώρες :- για το υγραέριο (LPG), το φυσικό αέριο και το μεθάνιο,- για τα δείγματα πετρελαιοειδών που προορίζονται για αναλύσεις, δοκιμές για την παραγωγή ή για άλλους επιστημονικούς σκοπούς,- για τις εθνικές ένοπλες δυνάμεις,- παρά τις υποχρεώσεις που απορρέουν από την οδηγία 92/82/ΕΟΚ της 19ης Οκτωβρίου 1992 για την προσέγγιση των συντελεστών ειδικού φόρου κατανάλωσης επί των πετρελαιοειδών, για διαφοροποιημένους συντελεστές ειδικού φόρου κατανάλωσης στο υγραέριο (LPG) που χρησιμοποιείται ως καύσιμο κινητήρων σε οχήματα δημόσιων τοπικών μεταφορών,- για διαφοροποιημένο συντελεστή ντίζελ για τα εμπορικά οχήματα, υπό την προϋπόθεση ότι ο συντελεστής του δασμού τηρεί τον ελάχιστο συντελεστή που προβλέπεται από την κοινοτική νομοθεσία.11. Αυστρία :- για το υγραέριο (LPG) που χρησιμοποιείται ως καύσιμο κινητήρα από οχήματα δημοσίων τοπικών μεταφορών,- για το φυσικό αέριο και το μεθάνιο.12. Πορτογαλία :- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για τη χορήγηση ελάφρυνσης από τον ειδικό φόρο κατανάλωσης επί του υγραερίου (LPG), του φυσικού αερίου και του μεθανίου, όταν χρησιμοποιούνται ως καύσιμα για τις δημόσιες τοπικές μεταφορές επιβατών,- για μείωση του ειδικού φόρου κατανάλωσης για το πετρέλαιο εξωτερικής καύσης που καταναλώνεται στην αυτόνομη περιοχή της Μαδέρας. Η μείωση αυτή δεν μπορεί να υπερβαίνει το επιπλέον κόστος που συνεπάγεται η μεταφορά του πετρελαίου εξωτερικής καύσης στην εν λόγω περιοχή,- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή επί του μαζούτ, όπως προβλέπεται στην κοινοτική νομοθεσία,- για την εφαρμογή διαφοροποιημένου συντελεστή του ειδικού φόρου κατανάλωσης επί του πετρελαίου ντίζελ που χρησιμοποιούν τα εμπορικά οχήματα, υπό τον όρο ότι αυτοί οι διαφοροποιημένοι συντελεστές συμφωνούν με τις υποχρεώσεις που απορρέουν από την οδηγία 92/82/ΕΟΚ του Συμβουλίου για την προσέγγιση των συντελεστών ειδικών φόρων κατανάλωσης επί των πετρελαιοειδών, και ειδικότερα τους ελάχιστους συντελεστές ειδικού φόρου κατανάλωσης που προβλέπονται στο άρθρο 5.13. Φινλανδία :- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής,- για απαλλαγή από τον ειδικό φόρο κατανάλωσης επί του μεθανίου και του υγραερίου (LPG) για όλες τις χρήσεις,- για μειωμένους συντελεστές του ειδικού φόρου κατανάλωσης για το πετρέλαιο εσωτερικής καύσης (ντίζελ) και το πετρέλαιο θέρμανσης εσωτερικής καύσης, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία,- για μειωμένους συντελεστές του ειδικού φόρου κατανάλωσης για την ανασχηματισμένη αμόλυβδη βενζίνη και τη βενζίνη με μόλυβδο, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή που προβλέπονται στην κοινοτική νομοθεσία,- παρά τις υποχρεώσεις που απορρέουν από την οδηγία 92/82/ΕΟΚ για την προσέγγιση των συντελεστών ειδικών φόρων κατανάλωσης επί των πετρελαιοειδών, και ειδικότερα των ελάχιστων συντελεστών που καθορίζονται στο άρθρο 7, για απαλλαγή από τον ειδικό φόρο κατανάλωσης επί του φυσικού αερίου όταν χρησιμοποιείται ως καύσιμο κινητήρα.14. Σουηδία :- για μείωση του συντελεστή του ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται στην κοινοτική νομοθεσία,- για απαλλαγή από τον ειδικό φόρο κατανάλωσης για το βιολογικώς παραγόμενο μεθάνιο και άλλα απόβλητα αέρια,- για μειωμένους φορολογικούς συντελεστές επί του πετρελαίου εσωτερικής καύσης (ντίζελ), σύμφωνα με τις περιβαλλοντικές κατηγορίες,- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπεται από την κοινοτική νομοθεσία,- για μείωση του συντελεστή του ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, με την εισαγωγή συντελεστή μικρότερου από τον γενικώς επιβαλλόμενο καθώς και μειωμένου συντελεστή για επιχειρήσεις υψηλής εντάσεως εργασίας, υπό την προϋπόθεση ότι οι εν λόγω συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης επί των πετρελαιοειδών που προβλέπονται από την κοινοτική νομοθεσία και δεν προκαλούν στρέβλωση του ανταγωνισμού,- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ.15. Ηνωμένο Βασίλειο :- για την αεροπλοΐα εκτός των περιπτώσεων που καλύπτονται από το άρθρο 8 παράγραφος 1, στοιχείο β) της οδηγίας 92/81/ΕΟΚ,- για οχήματα δημόσιων τοπικών μεταφορών επιβατών,- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμο κινητήρων,- για τη ναυσιπλοΐα με ιδιωτικά σκάφη αναψυχής,- για μείωση του φορολογικού συντελεστή επί του πετρελαίου εσωτερικής καύσης (ντίζελ), προκειμένου να ενθαρρυνθεί η χρησιμοποίηση καυσίμων περισσότερο φιλικών προς το περιβάλλον,- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή όπως προβλέπονται από την κοινοτική νομοθεσία.Άρθρο 2Σύμφωνα με το άρθρο 8 παράγραφος 4 της οδηγίας 92/81/ΕΟΚ του Συμβουλίου και παρά τις υποχρεώσεις που επιβάλλονται από την οδηγία 92/82/ΕΟΚ του Συμβουλίου, της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, εξουσιοδοτούνται τα ακόλουθα κράτη μέλη να εξακολουθήσουν να εφαρμόζουν μέχρι τις 31 Δεκεμβρίου 2000 τις καθοριζόμενες μειώσεις των συντελεστών του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, εκτός αν το Συμβούλιο, κατόπιν προτάσεως της Επιτροπής, καθορίσει ομόφωνα, πριν από την ημερομηνία αυτή, ότι θα πρέπει να παραταθούν για περαιτέρω συγκεκριμένη περίοδο :1. Βέλγιο :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.2. Γερμανία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.3. Ισπανία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.4. Γαλλία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.5. Ιρλανδία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.6. Ιταλία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.7. Λουξεμβούργο :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.8. Αυστρία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.9. Πορτογαλία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά.10. Φινλανδία :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά.11. Ηνωμένο Βασίλειο :- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά.Άρθρο 3Σύμφωνα με τις παραγράφους 8 παράγραφος 4 της οδηγίας 92/81/ΕΟΚ του Συμβουλίου και παρά τις υποχρεώσεις που επιβάλλονται από την οδηγία 92/82/ΕΟΚ του Συμβουλίου για την προσέγγιση των συντελεστών ειδικών φόρων κατανάλωσης επί των πετρελαιοειδών, εξουσιοδοτούνται τα ακόλουθα κράτη μέλη να εξακολουθήσουν να εφαρμόζουν μέχρι τις 31 Δεκεμβρίου 2000, τις καθοριζόμενες μειώσεις των συντελεστών του ειδικού φόρου κατανάλωσης ή απαλλαγές από τον ειδικό φόρο κατανάλωσης :1. Γαλλία :- για την απαλλαγή όσον αφορά το μαζούτ (βαρύ πετρέλαιο) που χρησιμοποιείται ως καύσιμο για την παραγωγή αλουμίνας στην πόλη Gardanne.2. Ιρλανδία :- για την παραγωγή αλουμίνας στη περιοχή Shannon.3. Ιταλία :- για την απαλλαγή από τον ειδικό φόρο κατανάλωσης επί των πετρελαιοειδών που χρησιμοποιούνται ως καύσιμο για την παραγωγή αλουμίνας στη Σαρδηνία,- για μείωση του ειδικού φόρου κατανάλωσης για το μαζούτ, που χρησιμοποιείται στην παραγωγή ατμού, και για το πετρέλαιο εσωτερικής καύσης που χρησιμοποιείται σε κλιβάνους για ξήρανση και "ενεργοποίηση" μοριακών σείστρων στην περιοχή Reggio της Καλαβρίας, υπό την προϋπόθεση ότι ο φορολογικός συντελεστής τηρεί τους ελάχιστους φορολογικούς συντελεστές επί των πετρελαιοειδών όπως προβλέπεται στην κοινοτική νομοθεσία.Άρθρο 4Οι αποφάσεις του Συμβουλίου 1997/425/EΚ, 1998/274/EΚ, 1998/275/EΚ, 1999/83/EK, 1999/254/EΚ, 1999/255/EΚ, καταργούνται από την 1η Ιανουαρίου 2000.Οι αποφάσεις που εκκρεμούν στο Συμβούλιο σχετικά με αιτήσεις παρέκκλισης από τη Φινλανδία, την Πορτογαλία, την Ιταλία και τη Γερμανία θα καταργηθούν επίσης με ισχύ από την 1η Ιανουαρίου 2000.Άρθρο 5Η παρούσα απόφαση απευθύνεται στα κράτη μέλη.Βρυξέλλες, Για το Συμβούλιο Ο Πρόεδρος


Πρόταση απόφασης του Συμβουλίου για την τροποποίηση του καθεστώτος το οποίο προβλέπεται στην απόφαση 90/468/ΕΟΚ και εφαρμόζεται στην Ιταλία έναντι του Βιετνάμ όσον αφορά ορισμένα κλωστοϋφαντουργικά προϊόντα


Πρόταση απόφασης του Συμβουλίου που επιτρέπει στη Γερμανία να εφαρμόσει μέτρο κατά παρέκκλιση των άρθρων 14 και 15 της έκτης οδηγίας 77/388/ΕΟΚ στις σοβιετικές ένοπλες δυνάμεις που είναι εγκατεστημένες στο έδαφος της πρώην Λαϊκής Δημοκρατίας της Γερμανίας


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.11.2015
            COM(2015) 553 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τη Φινλανδία – EGF/2015/005 FI/Computer Programming)

               ΑΙΤΙΟΛΟΓΙΚΗ ΕΚΘΕΣΗ

               ΤΟ ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (ο «κανονισμός ΕΤΠ»).

               2.Στις 12 Ιουνίου 2015 η Φινλανδία υπέβαλε την αίτηση EGF/2015/005 FI/ Computer Programming για χρηματοδοτική συνεισφορά από το ΕΤΠ, έπειτα από απολύσεις
                  2
                στον οικονομικό τομέα που ταξινομείται σύμφωνα με τη NACE αναθ. 2 κλάδος 62 (Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες) στις περιφέρειες  NUTS
                  3
                επίπεδο 2 της Länsi-Suomi (FI19), Helsinki-Uusimaa (FI1B), Etelä-Suomi (FI1C) και Pohjois- ja Itä-Suomi (FI1D) στη Φινλανδία. Οι περιοχές αυτές, όλες μαζί, αποτελούν το σύνολο της Φινλανδίας, εξαιρουμένων της νήσου Åland.

               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/005 FI/ Computer Programming

                        Κράτος μέλος

                        Φινλανδία

                        Οικεία/-ες περιφέρεια/-ες (NUTS επίπεδο 2)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Ημερομηνία υποβολής της αίτησης

                        12 Ιουνίου 2015

                        Ημερομηνία απόδειξης παραλαβής της αίτησης

                        12 Ιουνίου 2015

                        Ημερομηνία αίτησης πρόσθετων πληροφοριών

                        26 Ιουνίου 2015

                        Προθεσμία για την υποβολή των πρόσθετων πληροφοριών

                        21 Αυγούστου 2015

                        Προθεσμία για την ολοκλήρωση της αξιολόγησης

                        13 Νοεμβρίου 2015

                        Κριτήριο παρέμβασης

                        Άρθρο 4 παράγραφος 1 στοιχείο β) του κανονισμού ΕΤΠ

                        Αριθμός των οικείων επιχειρήσεων

                        69

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           4

                        Κλάδος 62 (Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες)

                        Περίοδος αναφοράς (εννέα μήνες):

                        30 Ιουλίου 2014 - 30 Απριλίου 2015

                        Αριθμός απολύσεων κατά την περίοδο αναφοράς

                        1 603

                        Συνολικός αριθμός επιλέξιμων δικαιούχων

                        1 603

                        Συνολικός αριθμός στοχευόμενων δικαιούχων

                        1 200

                        Αριθμός στοχευόμενων νέων που βρίσκονται εκτός απασχόλησης, εκπαίδευσης και κατάρτισης (ΕΑΕΚ)

                        0

                        Προϋπολογισμός για εξατομικευμένες υπηρεσίες (σε ευρώ)

                        4 167 000

                        Προϋπολογισμός για τη χρήση του ΕΤΠ
                           5
                         (σε ευρώ)

                        205 000

                        Συνολικός προϋπολογισμός (σε ευρώ)

                        4 372 000

                        Συνεισφορά του ΕΤΠ (60%) (σε ευρώ)

                        2 623 200

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Στις 12 Ιουνίου 2015 η Φινλανδία υπέβαλε την αίτηση «EGF/2015/005 FI/Computer programming» εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Στις 12 Ιουνίου 2015, εντός δύο εβδομάδων από την ημερομηνία υποβολής της αίτησης, η Επιτροπή βεβαίωσε την παραλαβή της αίτησης και, στις 26 Ιουνίου 2015, ζήτησε συμπληρωματικές πληροφορίες από τη Φινλανδία. Οι εν λόγω συμπληρωματικές πληροφορίες προσκομίστηκαν εντός οκτώ εβδομάδων από την υποβολή της αίτησης, μετά από παράταση της προθεσμίας κατά δύο εβδομάδες κατόπιν δεόντως αιτιολογημένης αίτησης της Φινλανδίας. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 13 Νοεμβρίου 2015.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 1 603 εργαζομένους που απολύθηκαν στον οικονομικό τομέα που ταξινομείται σύμφωνα με τη NACE αναθ. 2 κλάδος 62 (Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες). Οι απολύσεις βρίσκονται στις περιφέρειες NUTS επίπεδο 2 Länsi-Suomi (FI19), Helsinki-Uusimaa (FI1B), Etelä-Suomi (FI1C) και Pohjois- ja Itä-Suomi (FI1D). Οι απολύσεις πραγματοποιήθηκαν σε 69 επιχειρήσεις
                  6
               , εκ των οποίων σχεδόν τις μισές (778) πραγματοποίησε η εταιρεία Microsoft Mobile Oy.

               Κριτήρια παρέμβασης

               6.Η Φινλανδία υπέβαλε την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται στον κλάδο NACE αναθ. 2 και είναι εγκατεστημένες σε μία περιφέρεια ή σε δύο συνορεύουσες περιφέρειες όπως καθορίζονται στο NUTS επίπεδο 2 σε ένα κράτος μέλος. Στην περιφέρεια Helsinki-Uusimaa (FI1B) μόνον υπάρχουν 737 απολύσεις.

               7.Η εννεάμηνη περίοδος αναφοράς για την αίτηση διαρκεί από τις 30 Ιουλίου 2014 έως τις 30 Απριλίου 2015.

               Υπολογισμός των απολύσεων και της παύσης της δραστηριότητας

               8.Οι απολύσεις κατά την περίοδο αναφοράς υπολογίστηκαν ως εξής:

               –1 218 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του·

               –385 από την ημερομηνία της de facto καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               9.Ο συνολικός αριθμός των επιλέξιμων δικαιούχων είναι 1 603.

               Σύνδεση των απολύσεων με τις «μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης»

               10.Η Φινλανδία, προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, υποστηρίζει ότι, κατά τα τελευταία έτη, η κατανομή της απασχόλησης του κλάδου των ΤΠΕ μεταξύ της ΕΕ και άλλων οικονομιών έχει αναπτυχθεί εις βάρος της ΕΕ. Ενώ ο όγκος του εν λόγω τομέα αυξάνεται σε παγκόσμιο επίπεδο, στην Ευρώπη έχει μειωθεί επειδή επιχειρήσεις και υπηρεσίες μεταφέρονται στην Κίνα, στην Ινδία, στην Ταϊβάν και άλλους μη ευρωπαϊκούς προορισμούς. Μόνο το 2014, το προσωπικό των φινλανδικών επιχειρήσεων ΤΠΕ μειώθηκε κατά 3 τοις εκατό ή 1 500 άτομα.

               Κατανομή της απασχόλησης στον κλάδο των ΤΠΕ μεταξύ της Ευρωπαϊκής Ένωσης και άλλων οικονομιών (2009 & 2011)

               Πηγή: Ευρωπαϊκή Επιτροπή. ICT Industry Analysis Predict 2013 & 2014 Reports: An Analysis of ICT R&D in the EU and Beyond  (Εκθέσεις 2013 & 2014 Ανάλυση προβλέψεων στον κλάδο παραγωγής ΤΠΕ: Ανάλυση της Ε &Α στον κλάδο παραγωγής ΤΠΕ εντός και εκτός της ΕΕ)

               11.Οι επιπτώσεις αυτές ήταν ιδιαίτερα αισθητές στη Φινλανδία, όπου το σύνολο της φινλανδικής ηλεκτρονικής βιομηχανίας επλήγη σοβαρά, με αποκορύφωμα την ανακοίνωση της Nokia  το 2011 για μαζικές απολύσεις. Το 2012 η Nokia απέλυσε, πρώτα 1 000 άτομα από τη μονάδα της Salo (EGF/2012/006 FI/Nokia Salo), ενώ ακολούθησαν άλλα 3 700 στα τέλη του 2012 και την άνοιξη του 2013 (EGF/2013/001 FI/Nokia). Το 2014 ακολούθησαν άλλες 600 απολύσεις στον κλάδο ανάπτυξης τσιπ (EGF/2015/001 FI/broadcom).

               12.Υπό τις συνθήκες αυτές, ο τομέας δραστηριοτήτων προγραμματισμού ηλεκτρονικών υπολογιστών, παροχής συμβουλών και   συναφών δραστηριοτήτων συνέχισε τις προσπάθειές του για να είναι ανταγωνιστικός σε παγκόσμιο επίπεδο, μολονότι ο κύριος πελάτης των υπηρεσιών, π.χ. η Νokia, είχε εξαφανιστεί.

               13.Ο κλάδος παραγωγής λογισμικού της Φινλανδίας επενδύει σήμερα όλο και περισσότερο στις βιομηχανικές εφαρμογές του διαδικτύου και στις υπηρεσίες υπολογιστικού νέφους, επιλέγοντας την παροχή των καλύτερων υπηρεσιών από επιχείρηση προς επιχείρηση (business to business), ενώ ταυτόχρονα αντιμετωπίζει προβλήματα στην παροχή υπηρεσιών από επιχείρηση προς πελάτη (business to customers). Αυτό οφείλεται στην πίεση των τιμών της παγκόσμιας αγοράς. Οι παράγοντες της αγοράς πρέπει να ανταγωνίζονται με εταιρείες από χώρες χαμηλότερου κόστους για την εξασφάλιση παραγγελιών. Υπάρχει επίσης μια τάση των παγκόσμιων εταιρειών που δραστηριοποιούνται στη Φινλανδία να μεταφέρουν ορισμένες από τις δραστηριότητές τους σε χώρες χαμηλότερου κόστους. Η εταιρεία CGI, για παράδειγμα, ανακοίνωσε τον Νοέμβριο του 2014 ότι χρειάζεται να μειώσει το προσωπικό της στη Φινλανδία κατά 270 άτομα και να μεταφέρει τις δραστηριότητές της εκτός της ΕΕ
                  7
               .

               14.Ο επιχειρηματικός κλάδος ανάπτυξης λογισμικού δραστηριοποιείται σε παγκόσμια κλίμακα και τα προϊόντα λογισμικού αγοράζονται σε παγκόσμιο επίπεδο από τις αποδοτικότερες από άποψη κόστους πηγές. Τα προϊόντα λογισμικού μπορούν, ωστόσο, να εξακολουθούν να είναι προσαρμοσμένα με τρόπο ώστε να ανταποκρίνονται στις ειδικές απαιτήσεις ανάλογα με τη χώρα, την περιφέρεια ή τη γλώσσα.

               15.Ένα σημαντικό χαρακτηριστικό της παγκόσμιας βιομηχανίας λογισμικού είναι ότι απαιτεί συνεχώς νέο, καταρτισμένο εργατικό δυναμικό, επειδή η διάρκεια του κύκλου ζωής των προϊόντων και των σχετικών λύσεων λογισμικού είναι πολύ μικρή σε σύγκριση με τον κύκλο ζωής του προσωπικού της. Ο ανταγωνισμός μεταξύ των εργαζομένων από την ΕΕ και από χώρες εκτός της ΕΕ είναι έντονος. Λόγω της γήρανσης και των λιγότερο καταρτισμένων εργαζομένων από την ΕΕ δεν είναι εύκολος ο ανταγωνισμός με τους νέους και καλύτερα καταρτισμένους εργαζόμενους εκτός της ΕΕ.

               16.Ενώ το 2008 ο τεχνολογικός κλάδος παραγωγής απασχολούσε συνολικά 326 000 άτομα στη Φινλανδία, ο αριθμός των ατόμων που απασχολούνταν από τις εταιρείες αυτές το 2014 ήταν 276 000. Αυτό αντιστοιχεί σε μέση ετήσια μείωση περίπου κατά 3 % (10 000 εργαζόμενοι)

               17.Μέχρι σήμερα, οι δραστηριότητες προγραμματισμού ηλεκτρονικών υπολογιστών, παροχής συμβουλών και οι συναφείς δραστηριότητες αποτέλεσαν το αντικείμενο δύο αιτήσεων για χρήση του ΕΤΠ, μία από τις οποίες βασίζεται στην παγκοσμιοποίηση και μία στην παγκόσμια χρηματοπιστωτική και οικονομική κρίση
                  8
               .

               Γεγονότα που οδήγησαν στις απολύσεις και στη διακοπή δραστηριότητας

               18.Τα γεγονότα που οδήγησαν στις απολύσεις αυτές είναι οι εξελίξεις που επηρέασαν τη Nokia κατά τα τελευταία έτη, πράγμα που είχε σημαντικές επιπτώσεις για τον τομέα των ΤΠΕ στη Φινλανδία. Χιλιάδες Φιλανδοί απασχολούνταν στην ανάπτυξη και τον σχεδιασμό λειτουργικών συστημάτων για κινητά τηλέφωνα Nokia, ιδίως στην πόλη Oulu, ενώ τώρα πλέον οι εν λόγω λειτουργίες έχουν μεταφερθεί σε χώρες εκτός Ευρώπης.

               19.Οι αποφάσεις της Nokia και της Microsoft (οι μετεγκαταστάσεις, το κλείσιμο  και η παύση των εργασιών ανάπτυξης λογισμικού στη Φινλανδία) έχουν πλήξει πολυάριθμες επιχειρήσεις λογισμικού, των οποίων οι δραστηριότητες συνδέονταν με τη Nokia ή τη Microsoft. Ως εκ τούτου, τα προβλήματα της Nokia επηρέασαν την κατάσταση του συνόλου του φινλανδικού κλάδου παραγωγής λογισμικού. Η εταιρεία παροχής υπηρεσιών στον τομέα των ΤΠΕ «Tieto», για παράδειγμα, δικαιολόγησε τις απολύσεις που ανακοίνωσε το φθινόπωρο του 2014 με τη μείωση του αριθμού των παραγγελιών από έναν από τους βασικούς πελάτες της, δηλαδή τη Nokia. Οι εταιρείες όπως η «Atos IT Solutions and Services», η εταιρεία τυχερών παιχνιδιών «Rovio Entertainment and Samlink» ακολούθησαν  για παρόμοιους λόγους.

               20.Συνολικά, 69 εταιρείες του κλάδου παραγωγής λογισμικού κατέληξαν στην απόλυση εργαζομένων κατά το φθινόπωρο του 2014 και την άνοιξη του 2015. Οι λόγοι που οδήγησαν στις εν λόγω απολύσεις ποικίλλουν, αλλά ο κοινός παρονομαστής είναι ότι οι εταιρείες βρέθηκαν αντιμέτωπες όσο ποτέ άλλοτε με την επιτάχυνση και την εντατικοποίηση του διεθνούς ανταγωνισμού. Το κλείσιμο της Nokia και της Microsoft έχει ζωτική σημασία αλλά οι περισσότερες απολύσεις αποτελούν μέρος ενός ευρύτερου φαινομένου σε ολόκληρο  τον τομέα .

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               Πάνω από το 75 % των απολύσεων έθιξαν τις περιφέρειες επιπέδου NUTS 2 Helsinki-Uusimaa (FI1B) και Pohjois-ja Itä-Suomi (FI1D). Αυτός είναι ο λόγος για τον οποίο οι δύο αυτές περιφέρειες εξετάζονται λεπτομερώς στις κατωτέρω παραγράφους.

               21.Η βόρεια Ostrobothnia (το τμήμα της περιφέρειας Pohjois- ja Itä-Suomi (FI1D) όπου βρίσκεται η πόλη Oulu) είναι μια περιφέρεια με υψηλό ποσοστό ανεργίας (υψηλότερο από τον εθνικό μέσο όρο). Τον Φεβρουάριο του 2015, το ποσοστό ανεργίας ήταν 13,5 %, ενώ στη βόρεια Ostrobothnia ήταν 15,7 % και στην πόλη Oulu 17,1 %). Σχεδόν δύο στους τρεις ανέργους που ζητούν εργασία στην περιφέρεια ζουν στην περιοχή της πόλης Oulu, όπως και η πλειονότητα των ανέργων επαγγελματιών της περιφέρειας.

               22.Σήμερα, υφίστανται περίπου 1 250 μονάδες δραστηριότητας στον τομέα των ΤΠΕ στη βόρεια Ostrobothnia, οι περισσότερες από αυτές βρίσκονται στην πόλη Oulu. Αριθμητικά στοιχεία σχετικά με τις οικονομικές τάσεις δείχνουν ότι ο κύκλος εργασιών των εταιρειών του τομέα των ΤΠΕ έχει μειωθεί από το 2012
                  9
                και μετά. Το σύνολο του τομέα της πληροφορικής αντιπροσωπεύει περίπου το 12 % των θέσεων εργασίας στην περιοχή. Οι δυσκολίες αυτές έχουν οδηγήσει σε πολυάριθμες απολύσεις τόσο στον ιδιωτικό όσο και στον δημόσιο τομέα. Ενώ οι επιχειρήσεις του τομέα των ΤΠΕ απασχολούσαν περίπου 13 000 άτομα στην περιφέρεια το 2008, ο αριθμός αυτός μειώθηκε πρόσφατα σε περίπου 10 000.

               23.Η περιοχή της Oulu έχει επηρεαστεί σημαντικά από τις περικοπές θέσεων εργασίας στον τομέα των ΤΠΕ, δεδομένου ότι υπήρξε κόμβος για γραφεία  εταιρειών, για Έρευνα, Ανάπτυξη και Καινοτομία («Ε&Α&Κ») καθώς και εργασία από τη δεκαετία του 1980. Την άνοιξη του 2015, υπήρχαν περίπου 1 500 άνεργοι που αναζητούσαν εργασία στον τομέα των ΤΠΕ στην περιοχή. Περίπου το 80 % από αυτούς ζουν στην περιοχή της Oulu. Επιπλέον, το ένα τρίτο των ανέργων με πτυχίο τριτοβάθμιας εκπαίδευσης στον τομέα των ΤΠΕ εξακολουθούσαν να είναι άνεργοι για πάνω από ένα έτος. Οι απολύσεις στη Microsoft προστέθηκαν σε μια κατάσταση που ήταν ήδη εξαιρετικά δύσκολη.

               24.Νέοι τομείς ανάπτυξης που θα παρέχουν απασχόληση, όπως ψηφιοποίηση των βιομηχανικών διεργασιών και αυξημένη προβλεψιμότητα αναπτύσσονται ενεργώς στην περιοχή της Oulu και η ένταξη των ανέργων εμπειρογνωμόνων στον τομέα ΤΠΕ πρέπει να εξασφαλιστεί στην ανάπτυξη αυτή
                  10
               .

               25.Στην Uusimaa, στα τέλη Φεβρουαρίου του 2015, οι άνεργοι που ζητούσαν εργασία αντιπροσώπευαν το 11 % του εργατικού δυναμικού. Μολονότι το ποσοστό αυτό είναι κατώτερο από τον εθνικό μέσο όρο, η άνοδος της ανεργίας είναι σημαντικά μεγαλύτερη στην Uusimaa (15,0 %) από ό, τι στη Φινλανδία συνολικά (9,7 %). Τον Φεβρουάριο υπήρχαν 5,1 άνεργοι που αναζητούσαν εργασία για κάθε κενή θέση. Η ανεργία αυξάνεται επίσης λόγω της καθαρής μετανάστευσης στην περιοχή. Ο αριθμός των ανέργων που αναζητούν εργασία στην Uusimaa είχε υπερβεί τους 104 000 τον Αύγουστο 2015 και είναι ο υψηλότερος αριθμός από τις αρχές της δεκαετίας του 1990.

               26.Το ΑΕΠ της Uusimaa αντιπροσωπεύει το 36 % του ΑΕΠ της Φινλανδίας. Στην Uusimaa αντιστοιχεί το 71 % του κύκλου εργασιών, το 62 % των εργαζομένων και το 52 % των επιχειρήσεων από το σύνολο του ιδιωτικού κλάδου παραγωγής λογισμικού της Φινλανδίας . Αυτό σημαίνει ότι, στον κλάδο παραγωγής λογισμικού, η Uusimaa μπορεί να θεωρηθεί ότι διαδραματίζει ακόμη σημαντικότερο ρόλο από ό, τι όλοι οι άλλοι κλάδοι παραγωγής μαζί.

               27.Το 2013 ο κλάδος παραγωγής λογισμικού αντιπροσώπευε το 3 % του κύκλου εργασιών, το 5 % του προσωπικού και το 3 % των επιχειρήσεων του ιδιωτικού τομέα στην Uusimaa.

               28.Κατά την περίοδο αναφοράς, υπήρχαν συνολικά 49 επιχειρήσεις λογισμικού που κατέφυγαν σε διαπραγματεύσεις συνεργασίας στην περιφέρεια Uusimaa. Οι εκτιμώμενες ανάγκες για περικοπές προσωπικού κατά την έναρξη των διαπραγματεύσεων συνεργασίας ήταν 1 681 άτομα.

               29.Με βάση την προκαταρκτική αξιολόγηση, φαίνεται ότι (ιδίως στην περίπτωση της CGI) οι απολύσεις αφορούσαν μισθωτούς εργαζομένους ηλικίας άνω των 50 ετών, μια ομάδα για την οποία είναι δύσκολο να βρεθεί νέα απασχόληση και μπορεί να υποτεθεί δικαιολογημένα ότι, έως τον Ιούνιο 2016, πάνω από το 50 % των ατόμων αυτών θα είναι μακροχρόνια άνεργοι.

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               30.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 1 200. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων

                        Φύλο:

                        Άνδρες:

                        660

                        (55,0 %)

                        Γυναίκες:

                        540

                        (45,0 %)

                        Ιθαγένεια:

                        Πολίτες της ΕΕ:

                        1 160

                        (96,7 %)

                        Πολίτες τρίτων χωρών:

                        40

                        (3,3 %)

                        Ηλικιακή ομάδα:

                        15-24 ετών:

                        24

                        (2,0 %)

                        25-29 ετών:

                        72

                        (6,0 %)

                        30-54 ετών:

                        936

                        (78,0 %)

                        55-64 ετών:

                        156

                        (13,0 %)

                        άνω των 64 ετών:

                        12

                        (1,0 %)

               Επιλεξιμότητα των προτεινόμενων δράσεων

               31.Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις εξής δράσεις:

               Α. Μέτρα καθοδήγησης και άλλα προπαρασκευαστικά μέτρα

               –Κατάρτιση για την αναζήτηση απασχόλησης

               Στόχος της κατάρτισης για την αναζήτηση απασχόλησης είναι η παροχή πληροφοριών στους συμμετέχοντες  σχετικά με την αγορά εργασίας, τα δικαιώματά τους και τους βοηθά να βελτιώσουν και να αναβαθμίσουν τις δεξιότητές τους. Λόγω των ειδικών χαρακτηριστικών της αναζήτησης εργασίας στον τομέα των ΤΠΕ, θα αγοράζονται οι υπηρεσίες κατάρτισης ανάλογα με την επαγγελματική επάρκεια και τις ανάγκες της ομάδας στόχου.

               Η απασχόληση μπορεί να προωθηθεί μέσω των υπηρεσιών κατάρτισης με την υποστήριξη της κινητικότητας της εργασίας σε συνεργασία με τις ευρωπαϊκές υπηρεσίες απασχόλησης (EURES) και, για παράδειγμα, με τη δημιουργία ομάδων ειδικής κατάρτισης για την αναζήτηση απασχόλησης που εστιάζονται στον εντοπισμό των ΤΠΕ θέσεων εργασίας στο εξωτερικό.

               –Επαγγελματική καθοδήγηση (job coaching) (ατομική παροχή συμβουλών)

               Σκοπός της επαγγελματικής καθοδήγησης (job coaching) είναι η καθοδήγηση ενός ιδιώτη πελάτη κατά την αναζήτηση εργασίας ή την κατάρτιση κατά την εργασία. Αφενός, οι σύμβουλοι εργασίας μπορούν να προωθήσουν την επανένταξη στην αγορά εργασίας με την παροχή καθοδήγησης του ζητούντος εργασία στη χρήση των διαφόρων επιλογών για την εξεύρεση εργασίας (διαχείριση υποθέσεων), αφετέρου, μπορούν να τους βοηθήσουν στην εξεύρεση νέας θέσης εργασίας με την παροχή συμβουλών στον ζητούντα εργασία κατά τη διάρκεια της αναζήτησης.

               –Καθοδήγηση σταδιοδρομίας

               Η καθοδήγηση σταδιοδρομίας παρέχεται σε πρόσωπα εάν, σύμφωνα με την εκτίμηση ενός υπαλλήλου της υπηρεσίας απασχόλησης και οικονομικής ανάπτυξης «TE Office», οι πελάτες χρειάζονται περισσότερο λειτουργική, εντατική και μακροπρόθεσμη υποστήριξη όσον αφορά τον σχεδιασμό της σταδιοδρομίας τους.

               –Αξιολογήσεις από εμπειρογνώμονες

               Άτομα στον τομέα προγραμματισμού υπολογιστών έχουν πολύ διαφορετικές ικανότητες. Προκειμένου να αξιολογηθεί η ανάγκη για παροχή υπηρεσιών προς τον ζητούντα εργασία, η υπηρεσία «TE Office» μπορεί να οργανώσει διάφορες αξιολογήσεις από εμπειρογνώμονες, όπως την αξιολόγηση της ικανότητας εργασίας· την χαρτογράφηση δεξιοτήτων και επαγγελματικής ικανότητας· την αξιολόγηση επιχειρηματικών δεξιοτήτων και ευκαιριών για επιχειρηματική δραστηριότητα. Το περιεχόμενο και το εύρος της αξιολόγησης από εμπειρογνώμονα θα εξαρτηθεί από την προσωπική κατάσταση του ανέργου που αναζητεί εργασία.

               Β. Υπηρεσίες απασχόλησης και επιχειρήσεων

               Οι χρηματοδοτούμενες από το ΕΤΠ υπηρεσίες απασχόλησης και επιχειρήσεων που παρέχονται από την υπηρεσία «TE Office» περιλαμβάνουν τη στήριξη της ανεξάρτητης αναζήτησης εργασίας με ηλεκτρονικά μέσα, με προσφορές θέσεων εργασίας και άλλες υπηρεσίες απασχόλησης, συμπεριλαμβανομένων των διεθνών υπηρεσιών απασχόλησης, αποζημιώσεων ταξιδιού και αποζημίωση για έξοδα μετακόμισης, χαρτογράφησης επαγγελματικών ικανοτήτων, αξιολογήσεων της ικανότητας εργασίας, κατάρτισης, δοκιμαστικών περιόδων (στην εργασία και στην κατάρτιση) και επιδοτήσεων αποδοχών. Η υπηρεσία «TE Office» είναι αρμόδια για τις υπηρεσίες που προσφέρονται και οι ειδικοί της υπηρεσίας ΕΤΠ θα αναλάβουν το έργο αυτό.

               Γ. Κατάρτιση

               Η κατάρτιση εφαρμόζεται ως επαγγελματική επανεκπαίδευση, στόχος της οποίας είναι η απόκτηση επαγγελματικής ή περαιτέρω επαγγελματικής εξειδίκευσης στο πλαίσιο ενός κλάδου παραγωγής με υψηλό ποσοστό απασχόλησης ή ως συνεχής κατάρτιση μέσω της ενίσχυσης των ικανοτήτων που ήδη υπάρχουν. Η κατάρτιση είναι προσαρμοσμένη στις ανάγκες της ομάδας-στόχου.

               Σκοπός της κατάρτισης αυτής είναι επίσης να παράσχει στους ασκούμενους την πρακτική κατανόηση του τρόπου με τον οποίο λειτουργούν οι εταιρείες  και να τους παράσχει τις αναγκαίες δεξιότητες για να εργαστούν σε μια εταιρεία, καθώς και τις ικανότητες που απαιτούνται για την ανάπτυξη μιας εταιρείας. Ο στόχος της εκπαίδευσης είναι είτε η αναζήτηση εργασίας σε μια από τις συνεταιρικές  εταιρείες ή η δημιουργία μιας νέας επιχείρησης μέσω ενός σχεδίου ανάπτυξης.

               Ειδική εκπαίδευση μπορεί να παρέχεται για τα άτομα με υψηλότερο μορφωτικό επίπεδο.

               Δ. Επιδότηση αποδοχών

               Οι επιδοτήσεις αποδοχών θα διατίθενται στους απολυμένους εργαζομένους προκειμένου να στηριχτεί η απασχόληση σε μια νέα θέση εργασίας με τη μείωση των μισθολογικών δαπανών του εργοδότη. Οι επιδοτήσεις αποδοχών χρησιμοποιούνται κυρίως ως μέσο για την ενίσχυση της πρόσληψης με επιδότηση στον ιδιωτικό τομέα. Από το 2015, η επιδότηση αποδοχών θα είναι 30 %έως 50 % του κόστους μισθοδοσίας, ανάλογα με τη χρονική διάρκεια της ανεργίας  του προσώπου που πρόκειται να προσληφθεί με επιδότηση.

               Ε. Επιχορήγηση για τη σύσταση επιχειρήσεων

               Σκοπός των επιχορηγήσεων εκκίνησης είναι η προώθηση της δημιουργίας επιχειρηματικής δραστηριότητας και απασχόλησης διάφορων εργαζομένων. Η επιχορήγηση για τη σύσταση επιχείρησης εξασφαλίζει ένα εισόδημα σε μελλοντικούς επιχειρηματίες κατά τον χρόνο που απαιτείται για την έναρξη και τη δημιουργία επιχείρησης πλήρους απασχόλησης με ανώτατο όριο τους 18 μήνες.

               Η επιχορήγηση για τη σύσταση επιχείρησης αποτελείται από δύο μέρη, το βασικό επίδομα και ένα συμπλήρωμα. Το 2015, το βασικό επίδομα ανερχόταν σε 32,80 ευρώ ανά ημέρα. Το ποσό του συμπληρώματος ποικίλλει κατά περίπτωση, κατά τη διακριτική ευχέρεια των υπηρεσιών «TE Offices». Το συμπλήρωμα αυτό κυμαίνεται από το 10 έως το 60 % του ποσού του βασικού επιδόματος.

               ΣΤ. Καθοδήγηση προς την επιχειρηματικότητα και υπηρεσίες για νέους επιχειρηματίες

               Μέτρα για την προώθηση της επιχειρηματικότητας υλοποιούνται ως κατάρτιση τύπου εκκολαπτηρίου επιχειρήσεων και κατάρτιση στην επιχειρηματικότητα. Επιπλέον, στους νέους επιχειρηματίες προσφέρονται συμβουλές, καθοδήγηση και επιχορήγηση για τη σύσταση επιχειρήσεων. Η δημιουργία νέων επιχειρήσεων θα υποστηριχθεί μέσω των υποπεριφερειακών δικτύων επιχειρηματικών υπηρεσιών και του σχεδιασμού εταιρικού πελατολογίου του Υπουργείου Απασχόλησης και Οικονομίας (MEE).

               Ζ. Επιδόματα ταξιδιού, διανυκτέρευσης και έξοδα μετακόμισης

               Σε άτομο που αναζητεί εργασία μπορεί να χορηγηθεί επίδομα ταξιδιού και εξόδων διαμονής για την αναζήτηση εργασίας ή δαπανών που προκύπτουν από τη συμμετοχή σε κατάρτιση, και αποζημίωση για έξοδα μετακόμισης στην περίπτωση που δεχτεί μια θέση εργασίας εκτός της περιοχής μετακίνησής του.

               32.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               33.Η Φινλανδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.

               Προσωρινός προϋπολογισμός

               34.Το εκτιμώμενο συνολικό κόστος ανέρχεται σε 4 372 000 ευρώ και περιλμαβάνει τις δαπάνες για τις εξατομικευμένες υπηρεσίες που ανέρχονται σε 4 167 000 ευρώ και τις δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων που ανέρχονται σε 205 000 ευρώ.

               35.Η συνολική χρηματοδοτική συνεισφορά που ζητείται από το ΕΤΠ είναι  2 623 200 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε ευρώ)

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Μέτρα καθοδήγησης και άλλα προπαρασκευαστικά μέτρα

                        710

                        400,00

                        284 000,00

                        Υπηρεσίες απασχόλησης και επιχειρήσεων

                        1 200

                        375,00

                        450 000,00

                        Κατάρτιση

                        468

                        5 000,00

                        2 340 000,00

                        Επιχορήγηση για τη σύσταση επιχειρήσεων

                        45

                        6 000,00

                        270 000,00

                        Καθοδήγηση προς την επιχειρηματικότητα και υπηρεσίες για νέους επιχειρηματίες

                        12

                        5 000,00

                        60 000,00

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        3 404 000

                        (81,69 %)

                        Επιδόματα και κίνητρα [δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ]

                        Επιδότηση αποδοχών

                        92

                        8 000,00

                        736 000,00

                        Επιδόματα ταξιδιού, διανυκτέρευσης και έξοδα μετακόμισης

                        180

                        150,00

                        27 000,00

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        763 000

                        (18,31 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προετοιμασία

                        –

                        10 000,00

                        2. Διαχείριση

                        –

                        165 000,00

                        3. Ενημέρωση και δημοσιότητα

                        –

                        25 000,00

                        4. Έλεγχος και υποβολή εκθέσεων

                        –

                        5 000,00

                        Υποσύνολο γ):

                        Ποσοστό επί του συνολικού κόστους:

                        –

                        205 000,00

                        4,69 %

                        Συνολικό κόστος (α + β + γ):

                        –

                        4 372 000

                        Συνεισφορά ΕΤΠ (60% του συνολικού κόστους)

                        –

                        2 623 200

               36.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Φινλανδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               37.Η Φινλανδία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.

               Περίοδος επιλεξιμότητας των δαπανών

               38.Η Φινλανδία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Αυγούστου 2014. Οι δαπάνες σχετικά με τις δράσεις που αναφέρονται παραπάνω είναι επιλέξιμες για χρηματοδοτική συνεισφορά από το ΕΤΠ από την 1η Ιανουαρίου 2014 έως τις 12 Ιουνίου 2017.

               39.Η Φινλανδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Αυγούστου 2014. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Ιανουαρίου 2014 έως τις 12 Δεκεμβρίου 2017.

               Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία

               40.Οι πηγές της εθνικής προχρηματοδότησης ή συγχρηματοδότησης προέρχονται κυρίως από το κονδύλιο των δημόσιων υπηρεσιών απασχόλησης στον διοικητικό κλάδο του ΜΕΕ. Ορισμένες υπηρεσίες θα χρηματοδοτηθούν επίσης από τις λειτουργικές δαπάνες των κέντρων οικονομικής ανάπτυξης, μεταφορών και περιβάλλοντος (ELY Centres) και τις υπηρεσίες «TE Offices». Καθήκοντα τεχνικής υποστήριξης θα χρηματοδοτούνται από τις λειτουργικές δαπάνες του Υπουργείου Απασχόλησης και Οικονομίας και τα κέντρα ELY.

               41.Η Φινλανδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές

               42.Η Φινλανδία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους κοινωνικούς εταίρους και τις περιφερειακές αρχές. Το κέντρο ELY  και η υπηρεσία «TE Office» της  βόρειας Ostrobothnia διοργάνωσαν εκδήλωση (1 Οκτωβρίου 2014) για τον σχεδιασμό των μέτρων που περιλαμβάνονται στα προγράμματα του ΕΤΠ. Οι εταίροι των οργανισμών υλοποίησης του έργου [Business Oulu, η πόλη Oulu, το πανεπιστήμιο της Oulu, Yritystakomo (εκκολαπτήριο επιχειρήσεων), το Εμπορικό Επιμελητήριο και οι επιχειρηματίες της βόρειας Ostrobothnia] καθώς και οι εκπρόσωποι της ομάδας-στόχου κλήθηκαν να συμμετάσχουν στην εκδήλωση αυτή.

               43.Το MEE έχει συγκαλέσει μια ομάδα η οποία ασχολείται με τις απολύσεις στον τομέα του προγραμματισμού ηλεκτρονικών υπολογιστών και συμμετείχε στην εκπόνηση της αίτησης ΕΤΠ. Η ομάδα αυτή περιλαμβάνει εκπροσώπους από τα κέντρα ELY και την υπηρεσία «TE Offices» για τις εν λόγω περιφέρειες,  την Business Oulu, κοινωνικούς εταίρους.

               Συστήματα διαχείρισης και ελέγχου

               44.Η αίτηση περιέχει λεπτομερή περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Φινλανδία κοινοποίησε στην Επιτροπή ότι αρμόδιο για τη διαχείριση της  χρηματοδοτικής συνεισφοράς θα είναι το MEE, το οποίο επίσης διαχειρίζεται τα κονδύλια του ΕΚΤ. Το ίδιο υπουργείο ενεργεί ως αρχή πιστοποίησης. Υπάρχει αυστηρός διαχωρισμός καθηκόντων μεταξύ των υπηρεσιών που είναι αρμόδιες γι’ αυτές τις δύο λειτουργίες. Οι λειτουργίες διαχείρισης για το ΕΤΠ έχουν ανατεθεί στην υπηρεσία απασχόλησης και επιχειρηματικότητας, ενώ εκείνες για το ΕΚΤ ανήκουν στην περιφερειακή υπηρεσία. Τα καθήκοντα πιστοποίησης και για τα δύο ταμεία ανήκουν στη μονάδα των ανθρώπινων πόρων και διοίκησης. Το υπουργείο συνέταξε εγχειρίδιο που καθορίζει λεπτομερώς τις διαδικασίες που πρέπει να ακολουθούνται.

               45.Όσον αφορά τον λογιστικό έλεγχο, το αρμόδιο όργανο είναι η ανεξάρτητη μονάδα εσωτερικού ελέγχου, που υπάγεται άμεσα στην αρμοδιότητα του μόνιμου γραμματέα του ίδιου υπουργείου. Λειτουργίες που συνδέονται με την παρακολούθηση και τον έλεγχο περιλαμβάνονται επίσης στο φάσμα λειτουργιών τόσο της διαχειριστικής αρχής όσο και της αρχής πιστοποίησης.

               Δεσμεύσεις του οικείου κράτους μέλους

               46.Η Φινλανδία παρείχε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –τις απολύουσες επιχειρήσεις, οι οποίες συνέχισαν τις δραστηριότητές τους μετά τις απολύσεις, συμμορφώθηκαν προς τις νόμιμες υποχρεώσεις που διέπουν τις απολύσεις και μερίμνησαν τα δέοντα για τους εργαζομένους τους,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –τις προτεινόμενες δράσεις, οι οποίες θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               47.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  11
               .

               48.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 2 623 200 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.

               49.Η προτεινόμενη απόφαση για την κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  12
               .

               Συναφείς πράξεις

               50.Ταυτόχρονα με την υποβολή της εν λόγω πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 2 623 200 ευρώ.

               51.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (αίτηση από τη Φινλανδία – EGF/2015/005 FI/Computer Programming)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  13
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  14
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη στους εργαζομένους που απολύονται και στους αυτοαπασχολούμενους των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  15
               .

               (3)Στις 12 Ιουνίου 2015 η Φινλανδία υπέβαλε αίτηση EGF/2015/005 FI/Computer programming  για χρηματοδοτική συνεισφορά από το ΕΤΠ, έπειτα από απολύσεις στον οικονομικό τομέα που ταξινομείται σύμφωνα με τη NACE αναθ. 2 κλάδος 62 (Δραστηριότητες προγραμματισμού ηλεκτρονικών υπολογιστών, παροχής συμβουλών και συναφείς δραστηριότητες) στις περιφέρειες NUTS
                  16
                επίπεδο 2 της Länsi-Suomi (FI19), Helsinki-Uusimaa (FI1B), Etelä-Suomi (FI1C) και Pohjois- ja Itä-Suomi (FI1D) στη Φινλανδία. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, όπως προβλέπονται στο άρθρο 13 του κανονισμού (ΕΕ) αριθ. 1309/2013.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 2 623 200 ευρώ σχετικά με την αίτηση που υπέβαλε η Φινλανδία,

               (5)Για να ελαχιστοποιηθεί ο χρόνος που χρειάζεται προς κινητοποίηση του ΕΤΠ, η παρούσα απόφαση θα πρέπει να εφαρμόζεται από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 2 623 200 ευρώ σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Εφαρμόζεται από την [the date of its adoption]
                  17
               .

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)
                  ΕΕ L 393 της 30.12.2006, σ. 1.

                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)
                  Κατάλογος των επιχειρήσεων στο παράρτημα

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7

                     (8)
                  EGF/2011/016/Agile· COM(2013) 120 final και η παρούσα αίτηση

                     (9)
                  http://www.pohjois-pohjanmaa.fi/file.php?3634 pp 3

                     (10)
                  http://www.temtoimialapalvelu.fi/files/2285/Ohjelmistoala_joulukuu_2014.pdf pp 42

                     (11)
                  ΕΕ L 347 της 20.12.2013, σ. 884.

                     (12)
                  ΕΕ C 373 της 20.12.2013, σ. 1.

                     (13)
                  ΕΕ L 347 της 20.12.2013, σ. 855.

                     (14)
                  ΕΕ C 373 της 20.12.2013, σ. 1.

                     (15)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (16)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (17)
                  Date to be inserted by the Parliament before the publication in OJ. Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.11.2015
            COM(2015) 553 final
            ΠΑΡΑΡΤΗΜΑ
            της πρότασης
            ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τη Φινλανδία  – EGF/2015/005 FI/Computer Programming)

               ΠΑΡΑΡΤΗΜΑ

                        Επιχειρήσεις και αριθμός απολύσεων κατά την περίοδο αναφοράς

                        10tons Oy

                        1

                        Kielisoft IT Solutions Oy

                        1

                        Accenture Services Oy

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group OY

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Συνολικός αριθμός επιχειρήσεων:

                        69

                        Συνολικός αριθμός απολύσεων:

                        1 603